تعيشى يابلدى

تعيشى يابلدى


 كلمات 
تعيشى يا بلدى يا بلدى تعيشى

تعيشى يا بلدى وزرعك أخضر ومندى

تعيشى يا بلدى وعلمك مرفوع على يدى

تعيشى واسمك فى الكون بيلالى

تعيشى ومكنك شغال طوالى

تعيشى يا بلدى يا بلدى تعيشى

ولدك وناسك دهب يا بلدنا

رملك وطينك دهب يا بلدنا

عنبك وبلحك دهب يا بلدنا

قمرك وشمسك دهب يا بلدنا

تعيشى يا بلدى يا بلدى تعيشى

عقلى وروحى ودمى فدا بلدنا

عرقى وفنى وعلمى فدا بلدنا

جسمى وزرعى وقلمى فدا بلدنا

دا انتى أبويا و أمى يا بلدنا

تعيشى يا بلدى يا بلدى تعيشى

يا قلة العطشان يا بلدنا

يا ضلة الحران يا بلدنا

يا شمسة البردان يا بلدنا

يا جنة الإنسان يا بلدنا

تعيشى يا بلدى يا بلدى تعيشى

تصنيف:اغانى
تصنيف:اغانى باللغه المصريه
تصنيف:اغانى وطنيه مصريه
تصنيف:كلمات اغانى